*Proiect*

**LEGE**

**pentru modificarea unor acte normative**

**(Legea nr. 58/2012 privind protejarea patrimoniului cultural imaterial și Legea culturii nr. 413/1999)**

Parlamentul adoptă prezenta lege organică.

**Articolul I.** - Legea nr. 58/2012 privind protejarea patrimoniului cultural imaterial (Monitorul Oficial al Republicii Moldova, 2012, nr. 76-80, art. 255), cu modificările ulterioare, se modifică după cum urmează:

**1.** În tot cuprinsul legii:

textul „Centrul național de conservare și promovare a patrimoniului cultural imaterial ”, la orice caz gramatical, se substituie cu textul „Centrul Național de Cultură Tradițională”;

textul „Lista reprezentativă a patrimoniului cultural imaterial al umanității sau în Lista de salvgardare a patrimoniului cultural imaterial” se substituie cu textul „Lista reprezentativă a patrimoniului cultural imaterial al umanității sau în Lista UNESCO a patrimoniului cultural imaterial ce necesită salvgardare în regim de urgență”

1. Articolul 3:

litera a) se va reda în următoarea redacție:

„ a) patrimoniu cultural imaterial – totalitate a elementelor de cultură tradiţională autentice, valoroase din perspectivă istorică şi culturală, transmise din generaţie în generaţie pe cale orală, exprimate în forme literare, muzicale, coregrafice sau teatrale, precum şi ansamblu de practici, reprezentări, expresii, cunoştinţe şi abilităţi, împreună cu instrumente, obiecte meșteșugărești sau instalații tehnice, artefacte, vestimentaţie specifică, accesorii şi spaţii culturale asociate acestora, pe care comunităţi, grupuri şi, după caz, persoane le recunosc ca parte integrantă a patrimoniului lor cultural.”

se completează cu litera c¹) cu următorul cuprins:

„c¹) registru local al patrimoniului cultural imaterial sunt liste prin care se iau la evidență elementele de patrimoniu cultural imaterial specifice teritoriului administrației publice locale”;

la litera g), după textul „Registrul național al patrimoniului cultural imaterial” se completează cu cuvintele „sau în registrele locale ale patrimoniului cultural imaterial”;

se completează cu litera i) cu următorul cuprins:

„i) inventariere – proces de identificare, definire, descriere, cu participarea comunităților, grupurilor, persoanelor purtătoare, a elementelor de patrimoniu cultural imaterial pasibile de clasare în Registrul național al patrimoniului cultural imaterial sau în registrele locale”.

1. La articolul 5, litera h) după cuvântul „claca” se completează cu textul „hramul satului”.
2. La articolul 6, alineatul (2):

la litera b), după cuvântul „inventarierea” se completează cu textul „documentarea, cercetarea, educarea prin metode formale și non-formale”;

la litera d), după cuvintele „să utilizeze” se completează cu textul „în baza avizului Comisiei naționale pentru salvgardarea patrimoniului cultural imaterial”.

1. La articolul 8:

alineatul (2) va avea următorul cuprins:

„(2) Clasarea elementelor de patrimoniu cultural imaterial în Registrul național al patrimoniului cultural imaterial se efectuează de Ministerul Culturii, în baza avizului Comisiei naționale pentru salvgardarea patrimoniului cultural imaterial”;

la alineatul (3) cuvintele „va fi” se substituie cu cuvântul „este”, iar cuvintele „va conține” se substituie cu cuvântul „conține”;

la alineatul (4), cuvintele „ce le-ar putea asigura viabilitatea” se substituie cu cuvintele „de asigurare a viabilității”;

1. La articolul 9:

alineatul (3) va avea următorul cuprins:

„(3) Registrul este completat și actualizat de către Institutul Patrimoniului Cultural, în baza avizului Comisiei naționale pentru salvgardarea patrimoniului cultural imaterial, în baza ordinului ministrului culturii”.

1. Se completează cu articolul 9¹, cu următorul cuprins:

„Articolul 9¹. Registrele locale ale patrimoniului cultural imaterial

1. Registrele locale ale patrimoniului cultural imaterial sunt liste prin care se iau la evidență elementele de patrimoniu cultural imaterial specifice teritoriului comunităților respective;
2. Elementele de patrimoniu cultural imaterial se clasează în categoriile prevăzute în articolul 8 alineatul (2);
3. Regulamentul cu privire la registrele locale ale patrimoniului cultural imaterial este aprobat de Ministerul Culturii;
4. Registrele sunt elaborate și ținute de către organele locale de specialitate din domeniul culturii ale autorităților publice locale de nivelul al doilea/ale unității teritoriale autonome Găgăuzia și se aprobă prin decizia acestor autorități, urmare a avizului pozitiv al Comisiei naționale pentru salvgardarea patrimoniului cultural imaterial;
5. Registrele locale ale patrimoniului cultural imaterial sunt realizate în baza dosarelor de patrimoniu, elaborate urmare a inventarierii patrimoniului cultural imaterial deținut de comunitățile locale;
6. Dosarul de patrimoniu este elaborat de către instituții culturale sau organizații ale societății civile înregistrate oficial și este depus la autoritatea publică cu competențe în domeniu și se păstrează în arhiva instituției date;
7. Registrele și dosarele de patrimoniu sunt publicate pe pagina web oficială a autorității publice locale.”
8. La articolul 10:

la alineatul (3), cuvântul „Persoana” se substituie cu textul „Grupul, colectivul sau persoana”;

la alineatul (4) cuvântul „Persoana” se substituie cu textul „Grupul, colectivul sau persoana”;

după cuvântul „protejarea se completează cu cuvintele „promovarea și valorificarea”;

se completează cu alineatul (5), cu următorul cuprins:

„(5) Instituțiile de cultură au obligația de a promova Purtătorii de Tezaur Uman Viu”.

1. La articolul 13:

alineatul (3)se expune în următoarea redacție:

„(3) Comisia națională pentru salvgardarea patrimoniului cultural imaterial este organismul științific consultativ și de avizare subordonat Ministerului Culturii cu atribuții și competențe specifice în domeniul protejării patrimoniului cultural imaterial, care își desfășoară activitatea în baza unui regulament de organizare și funcționare aprobat prin ordinul ministrului culturii.”

alineatul (4) se expune în următoarea redacție:

„(4) Centrul Național de Cultură Tradițională asigură implementarea politicilor culturale ale statului în teritoriu, în special în comunitățile purtătoare de patrimoniu, susține prin măsuri concrete conservarea, salvgardarea, protejarea și valorificarea patrimoniului cultural imaterial și transmiterea către tânăra generație, conservând informațiile prin utilizarea tehnologiilor moderne.”

se va completa cu un alineat nou (4¹)

„(4¹) Institutul Patrimoniului Cultural coordonează și organizează activitățile de documentare, evidență, valorificare și cercetare fundamentală și aplicativă, a elementelor de patrimoniu cultural imaterial, orientate spre asigurarea implementării politicii statului în domeniile de activitate stabilite.”

1. Articolul 14:

litera e), la liniuța a doua textul „și ținerea Registrului” se exclud.

la litera e), după liniuța a doua se completează cu o liniuță cu următorul cuprins:

„-Regulamentul privind registrele locale ale patrimoniului cultural imaterial;”

la litera f) se completează cu o liniuță cu următorul cuprins:

„ - dosarele de acreditare a experților în domeniul patrimoniului cultural imaterial;

1. Articolul 15 se completează cu literele f¹), f²), f³), k), l) și m) cu următorul cuprins:

„f¹) avizează dosarele de acreditare a experților în domeniul protejării patrimoniului cultural imaterial, conform Normelor de acreditare a experților în domeniul patrimoniului cultural imaterial, aprobate de Ministerul Culturii;

f²) avizează schițele – proiect pentru confecționarea costumelor tradiționale la comanda instituțiilor publice, inclusiv a administrației publice centrale și locale;

f³) expertizează activitățile și proiectele de salvgardare în domeniul patrimoniului cultural imaterial;

k) contribuie în activitățile sale la informarea prin diferite forme a comunităților interesate de cunoașterea culturii tradiționale imateriale;

l) informează organele abilitate ale statului privind nerespectarea de către purtătorii culturii orale intangibile a normelor de etică și se propunță în cazul nerespectării acestora;

m) sesizează instituțiile statului și denunță public atunci când constată acțiuni deliberate de confecționare, falsificare, contrafacere, valorificare, protejare, difuzare și promovare eronată, cu sau fără intenție (greșeală involuntară, insuficiență informațională, lipsa de practică în domeniu, neglijența, ș.a.) a bunurilor de cultură tradițională intangibilă din partea persoanelor juridice sau fizice cu efect negativ asupra societății.”

**12.** La articolul 16: Atribuțiile Centrului Național de Cultură Tradițională

litera a) cuvântul „susține” se substituie cu cuvântul „coordonează”; textul „structurilor sale de specialitate” se substituie cu textul „instituțiilor de cultură”;

se completează cu litera b¹) cu următorul cuprins:

„b¹) inițiază, derulează și susține proiecte și programe privind activități de conservare, protejare, punere în valoare și promovare a patrimoniului cultural imaterial din teritoriu, inițiate de persoane fizice sau juridice de drept public ori de drept privat, în conformitate cu strategiile și politicile Ministerului Culturii.”;

litera d) de abrogă.

se completează cu literele g), h) și i) cu următorul cuprins:

„g) realizează programe de educație non-formală privind domeniile de manifestare a patrimoniului cultural imaterial;

h) monitorizează elementele de patrimoniu cultural imaterial nominalizate sau înscrise în Lista Reprezentativă UNESCO a patrimoniului cultural imaterial al umanității și Lista UNESCO a patrimoniului cultural imaterial care necesită salvgardare urgentă;

i) realizează atestarea formațiilor artistice de amatori conform procedurilor stabilite de autoritățile administrației publice centrale și locale în domeniul culturii.”

**13.** Se completează cu un articol nou 16¹.

„Articolul 16¹. Atribuțiile Institutului Patrimoniului Cultural.

1. identifică, cercetează, expertizează, sistematizează și realizează inventarierea științifică a elementelor de patrimoniului imaterial și etnografic;
2. elaborează și propun Ministerului Culturii dosare în vederea clasării elementelor de patrimoniu cultural imaterial;
3. administrează și gestionează Registrul național al patrimoniului cultural imaterial.”
4. Articolul 18 se completează cu literele c¹), f) și g) cu următorul cuprins:

„ c¹) întreprind măsuri necesare pentru asigurarea viabilității elementelor de patrimoniu cultural imaterial incluse în Lista Reprezentativă UNESCO a patrimoniului cultural imaterial al umanității și Lista UNESCO a patrimoniului cultural imaterial care necesită salvgardare urgentă.”;

f) instituie și actualizează registrele locale de patrimoniu cultural imaterial, conform unui regulament aprobat de Ministerul Culturii.

g) încadrează Purtătorii de Tezaur Uman Viu în activități de promovare a patrimoniului cultural imaterial”.

**Articolul II**. -Legea culturii nr. 413/1999 (Monitorul Oficial al Republicii Moldova,nr. 83-86, art. 401), cu modificările ulterioare, se completează cu articolul 5¹. Politici în domeniul patrimoniului cultural imaterial.

„Articolul 5¹. Politici în domeniul patrimoniului cultural imaterial

1. Coordonarea metodologică a activității instituțiilor de cultură din teritoriu se realizează de Centrul Național de Cultură Tradițională.
2. Atestarea formațiilor artistice de amatori se realizează de Ministerul Culturii, prin intermediul Centrului Național de Cultură Tradițională, în baza Regulamentului de activitate a formațiilor artistice de amatori, aprobat de Guvern.”

**PREȘEDINTELE PARLAMENTULUI Igor GROSU**